Hričovská skalná ihla

Hričovská skalná ihla je chránená prírodná pamiatka, nachádzajúca sa v katastrálnom území obce Hričovské Podhradie. Je v správe štátnej ochrany prírody Malá Fatra.

Je to skalný objekt ihlovitého tvaru (skalná ihla) s výškou asi  na rozhraní Súľovských vrchov a Považského podolia. Skalná ihla je denudačným zvyškom pôvodne väčšieho brala, ktoré sa vplyvom mechanického pleistocénneho i chemického zvetrávania rozpadlo. Je morfologickou zaujímavosťou.

V dolnej časti sa nachádza malé skalné okno – je to jediná skalná ihla na Slovensku s uškom. Skala je zarastená v kríkoch a prístup k nej nie je značený.

Od roku 1965 je vyhlásená za prírodnú pamiatku s výmerou . Ochranné pásmo nebolo určené. Na chránenom území platí 5. stupeň ochrany.

Referencie

Iné projekty 

Prírodné pamiatky v Žilinskom kraji
Skalné útvary na Slovensku
Chránené územia v okrese Žilina
Hričovské Podhradie
Súľovské vrchy